ΓΡΑΠΤΗ ΕΡΩΤΗΣΗ E-1195/01

υποβολή: Lousewies van der Laan (ELDR) και Bart Staes (Verts/ALE) προς την Επιτροπή

(19 Απριλίου 2001)

Θέμα: Πολιτική μη εμβολιασμού σε περίπτωση εκδήλωσης της νόσου του αφθώδους πυρετού

Όπως είναι γνωστό, σε όλη την Ευρώπη έχει ξεσπάσει ανησυχία για τον σε μεγάλη κλίμακα θάνατο τόσων ζώων, στις περισσότερες περιπτώσειςγιών. Ο Ολλανδόςπουργός Γεωργίας επιθυμεί τώρα αναθεώρηση της πολιτικής μη εμβολιασμού (που ισχύει από το 1991), αλλά, μέχρι τούδε, δεν έχει τη στήριξη της Ευρωπαϊκής Επιτροπής.

Από τις αρχές της δεκαετίας του '50 έως την εισαγωγή της ευρωπαϊκής πολιτικής μη εμβολιασμού το 1991 η Ολλανδία ακολουθούσε μια πολιτική εμβολιασμού όλων των βοοειδών. Αυτά τα βοοειδή αναμειγνύονταν συχνά με άλλα ζώα σε μικτές γεωργικές εκμεταλλεύσεις. Παρόλα αυτά, από τη δεκαετία του '50 και μετά ο αφθώδης πυρετός δενπάρχει στην Ολλανδία.

1. Γνωρίζει η Επιτροπή αυτά τα γεγονότα;

2. Φρονεί η Επιτροπή ότι αυτή η προσέγγιση, που εφαρμόζεται σε ευρωπαϊκή κλίμακα, απαλλάσσει τα ζώα από τον αφθώδη πυρετό, σε ευρωπαϊκό επίπεδο; και

α) εάν όχι, γιατί νομίζει ότι αυτό που πέτυχε η Ολλανδία δεν μπορεί να επιτευχθεί σε ευρωπαϊκό επίπεδο;

β) εάν ναι, γιατί βασίζει την επιχειρηματολογία της ως προς το θέμα της πολιτικής μη εμβολιασμού στο κόστος του εμβολιασμού 300 εκατομ. ζώων στην ΕΕ, ενώ θα αρκούσε να εμβολιασθούν μόνον τα 50 εκατομ. περίπου βοοειδή;

3. Η Επιτροπήποστηρίζει ότι μετά τον εμβολιασμό ενός ζώου πρέπει να παρέλθουν έξι ημέρες για να καταστεί αποτελεσματικός ο εμβολιασμός. Μπορεί η Επιτροπή να αναφέρει σε ποιες επιστημονικές έρευνες βασίζει το επιχείρημά της;

4. Η Επιτροπήποστηρίζει ότι η παραίτηση από την πολιτική του μη εμβολιασμού σημαίνει ότι η ΕΕ θα απολέσει ένα μέρος της αγοράς για τη διάθεση των προϊόντων της. Συμμερίζεται η Επιτροπή την άποψή μας ότι η φετινή επιδημία του αφθώδους πυρετού, και η μαζική σφαγή ζώων με την οποία η νόσος καταπολεμάται, προωθούν μήπως τη διάθεση του κρέατος, τόσο εντός όσο και εκτός της ΕΕ;

Απάντηση του κ. Byrne εξ ονόματος της Επιτροπής

(27 Ιουλίου 2001)

Όσον αφορά την πρώτη, δεύτερη και τέταρτη ερώτηση των αξιότιμων βουλευτών, η Επιτροπή επιθυμεί να παραπέμψει στην απάντηση την οποίαν έδωσε στη γραπτή ερώτηση E-1143/01 του κ. Meijer(1), η οποία περιλαμβάνει πληροφορίες σχετικά με την κοινοτική προσέγγιση για την καταπολέμηση του αφθώδους πυρετού και με την αναθεώρηση αυτής της πολιτικής από την Επιτροπή. Η εν λόγω προσέγγιση περιελάμβανε την αποδοχή τόσο του θεραπευτικού όσο και του προληπτικού εμβολιασμού στις Κάτω Χώρες.

Σε σχέση με το τρίτο ερώτημα, το οποίο αφορά τις επιστημονικές γνώσεις και την έρευνα ως προς τον χρόνο που απαιτείται για την ανάπτυξη ανοσίας κατά του αφθώδους πυρετού μετά από εμβολιασμό, τα στοιχεία που διαθέτει η Ευρωπαϊκή Επιτροπή συνοψίζονται ως ακολούθως.

Απαιτούνται μερικές ημέρες για την ανάπτυξη ανοσίας κατά του αφθώδους πυρετού μετά από εμβολιασμό.

Το χρονικό αυτό διάστημα εξαρτάται από ορισμένες μεταβλητές, στις οποίες περιλαμβάνονται:

- ο τύπος του χρησιμοποιούμενου εμβολίου με ιδιαίτερη αναφορά στη συγκέντρωση αντιγόνου (υλικό που προέρχεται από τον ιό του αφθώδους και προκαλεί ειδική ανοσία) και τα πρόσθετα (άλλες ουσίες οι οποίες διεγείρουν περαιτέρω το σύστημα ανοσίας) στο εμβόλιο·

- η τοξικότητα της ποικιλίας του ιού του αφθώδους και η μολυσματική δόση (η ποσότητα ιού) στα οποία ενδέχεται να εκτεθεί το ζώο μετά από εμβολιασμό·

- τα είδη που εμβολιάζονται (βοοειδή, χοίροι, πρόβατα κλπ)·

- η ηλικία των ζώων που θα εμβολιασθούν και άλλοι ατομικοί παράγοντες.

Ενόψει των προαναφερθέντων, για την ανάπτυξη επαρκούς ανοσίας στα βοοειδή απαιτούνται 6-10 ημέρες μετά τον εμβολιασμό. Επαρκής ανοσία σημαίνει ότι, μετά από έκθεση στον ιό του αφθώδους, τα κλινικά συμπτώματα της νόσου και ο πολλαπλασιασμός του ιού είναι σημαντικά μειωμένα σε εμβολιασμένο πληθυσμό βοοειδών σε σύγκριση με ένα μη εμβολιασμένο πληθυσμό. Επομένως, ο αφθώδης μπορεί να τεθεί ευκολότεραπό έλεγχο και ενδεχομένως να εξαλειφθεί στον εμβολιασμένο πληθυσμό.

Ωστόσο, ενδέχεται ακόμη να εμφανισθούν περιστατικά αφθώδους πυρετού σε βοοειδή που εμβολιάσθηκαν πρόσφατα, τα οποία επομένως ενδέχεται να διαδώσουν τον ιό σε μη εμβολιασμένα ζώα, δεδομένου ότι απαιτούνται περίπου 3 εβδομάδες για την ανάπτυξη της μέγιστης ανοσίας. Πράγματι, οι δοκιμές αποτελεσματικότητας των εμβολίων κατά του αφθώδους που απαιτούν η Ευρωπαϊκή Φαρμακοποιία και το Διεθνές Γραφείο Επιζωοτιών διεξάγονται 21 ημέρες μετά τον εμβολιασμό. Σε κάθε περίπτωση, τα εμβολιασμένα βοοειδή ενδέχεται να λειτουργήσουν ως φορείς του ιού του αφθώδους εάν εκτεθούν σε αυτόν.

Τα προαναφερόμενα στοιχεία βασίζονται σε πληροφορίες που έχουν παράσχει οι παρασκευαστές εμβολίων κατά του αφθώδους και σε επιστημονικές μελέτες που δημοσιεύθηκαν σε έγκυρα επιστημονικά περιοδικά και / ή παρουσιάσθηκαν και συζητήθηκαν στις ετήσιες συναντήσεις της ερευνητικής ομάδας της επιτροπής για την καταπολέμηση του αφθώδους πυρετού του Οργανισμού Τροφίμων και Γεωργίας (FAO), που χρηματοδοτούνται σε μεγάλο βαθμό από την Ευρωπαϊκή Επιτροπή.

Σε σχέση με την τελευταία ερώτηση, είναι σημαντικό να σημειωθεί ότι ούτε στο Συμβούλιο ούτε στο Ευρωπαϊκό Κοινοβούλιοποστηρίχθηκε η εισαγωγή γενικευμένου προληπτικού εμβολιασμού σε οποιοδήποτε στάδιο κατά τη διάρκεια της σημερινής επιζωοτίας του αφθώδους. Η έλλειψηποστήριξης απορρέει από τους γνωστούς περιορισμούς μιας τέτοιας πολιτικής οι οποίοι έχουν επιπτώσεις στο εμπόριο, αλλά δεν περιορίζονται σε αυτές. Όσον αφορά το σημείο αυτό, η παρούσα κρίση είχε επιπτώσεις στο εμπόριο, δεδομένου ότι πολλές τρίτες χώρες θέσπισαν πρόσκαιρους περιορισμούς στις εισαγωγές από ολόκληρη την Κοινότητα ή μέρος αυτής. Παρ' όλα αυτά, μπορεί με βεβαιότητα να συναχθεί ότι, εάν ακολουθούνταν πολιτική γενικού εμβολιασμού, οι χώρες, οι οποίες δέχονται εισαγωγές μόνον από χώρες χαρακτηριζόμενες απαλλαγμένες από αφθώδη πυρετό χωρίς εμβολιασμό, θα είχαν επιβάλει σήμερα σημαντικούς και μόνιμους περιορισμούς στις εξαγωγές ολόκληρης της Κοινότητας. Οι περιορισμοί αυτοί θα είχαν επίσης επιπτώσεις στην εσωτερική παραγωγή της Κοινότητας και στην εμπορία ζώων και ζωικών προϊόντων. Τα κράτη μέλη, τα οποία δεν εθίγησαν από τη σημερινή επιζωοτία, δεν θα δεχόντουσαν να θέσουν σε κίνδυνο το καθεστώς τους σε σχέση με την ασθένεια καθώς και τις εξαγωγές τους.

Τέλος, η Επιτροπήποστηρίζει πλήρως την αναθεώρηση της σημερινής προσέγγισης ως προς τον εμβολιασμό, αντίθετα απ' ό,τιπονοείται στην ερώτηση των αξιότιμων βουλευτών. Επομένως, η Επιτροπή δέχεται με ικανοποίηση την προσεχή διάσκεψη που πρότεινε η βελγική προεδρία για τον αφθώδη πυρετό και τις συνέπειες και τα διδάγματα από την παρούσα επιζωοτία. Η Επιτροπή θα παράσχει επίσης την ευκαιρία πλήρους αναθεώρησης της σημερινής προσέγγισης με την πρόταση οδηγίας του Συμβουλίου για τον αφθώδη πυρετό, την οποίαν θαποβάλει προσεχώς.

(1) ΕΕ C 350 E της 11.12.2001, σελ. 82.